tomron87/hebrew-wikipedia-sentences-corpus huggingface dataset:
באסונג שיחק כבלם בנבחרת צרפת עד גיל 21 בקיץ 2007, לפני שעבר לניוקאסל.
ב-25 במאי 2009, הוא נקרא דווקא לייצג את נבחרת קמרון לקראת משחק מוקדמות מונדיאל 2010 נגד מרוקו.
הוא קיבל רשות לשחק עבור קמרון, למרות ששיחק בנבחרת צרפת הצעירה, מכיוון שלא שיחק בה באף משחק רשמי.
הוא ערך את הופעת הבכורה שלו במדי קמרון, במשחק הניצחון 2-0 נגד אוסטריה, ב-12 באוגוסט 2009.
וושינגטון סבסטיאן אבראו גאלו (בספרדית: Washington Sebastián Abreu Gallo; נולד ב-17 באוקטובר 1976, במינאס שבאורוגוואי) הוא כדורגלן עבר אורוגוואי ששיחק בעמדת החלוץ.
אבראו הוא הכדורגלן שעבר במספר הקבוצות המקצועניות הגדול ביותר בהיסטוריה של הכדורגל העולמי, כשחתם ב-32 קבוצות בסך הכל (וביצע 37 מעברי קבוצות בקריירה), ב-11 מדינות שונות.
בעיתונות ובפי האוהדים מכונה השחקן "אל לוקו" אבראו ("אבראו המשוגע" בספרדית).
את קריירת הכדורגל שלו החל אבראו בקבוצת הנוער של דפנסור ספורטינג ממונטווידאו.
בשנת 1996 שיחק לראשונה במדי קבוצת הבוגרים.
בעונה זו שותף ב-24 משחקים שבהם הבקיע 13 שערים.
בעונה שלאחריה עבר לשחק במועדון הארגנטינאי סן לורנסו, בו שותף ב-43 משחקים והבקיע 26 שערים.
עונה לאחר מכן, עבר לקבוצת דפורטיבו לה קורוניה הספרדית תמורת 10.5 מיליון אירו, והושאל במשך שש עונות לשש קבוצות שונות.
בשנת 2004 חזר לאורוגוואי לקבוצת נסיונל ושיחק בה עונה אחת (24 שערים ב-38 משחקים).
בהמשך שיחק במספר קבוצות בליגת העל המקסיקנית, בה הרבה לכבוש שערים, ובשנת 2008 הושאל לריבר פלייט הארגנטינאית.
בחודש אוגוסט 2008 הגיע אבראו לישראל, והצטרף לדאבליסטית בית"ר ירושלים לקראת השתתפותה במוקדמות ליגת האלופות.
אבראו שותף בשלושה משחקים במסגרת גביע הטוטו, ובצמד המשחקים נגד ויסלה קראקוב הפולנית במסגרת מוקדמות ליגת האלופות, אך שוחרר לאחר הדחתה של בית"ר מהמפעל, מבלי ששיחק בליגה הישראלית, וחזר לריבר פלייט.
בשנת 2009 הושאל לקבוצת ריאל סוסיאדד הספרדית, ולאחר מכן עבר לאריס סלוניקי היוונית.
בשנת 2010 חתם אבראו במועדון הברזילאי בוטפוגו, ובינואר 2013 חזר לאורוגוואי, וחתם לקדנציה נוספת בקבוצת נסיונל.
באוגוסט 2013 חזר לארגנטינה, והושאל לקבוצת רוסאריו סנטראל, בדצמבר 2014 סיים את תקופת ההשאלה.
במרץ 2015 הושאל לסוסיאדד דפורטיבו אוקאס מליגת העל האורוגוואית עד לסוף העונה.
ב-6 בינואר 2016 חתם בסול דה אמריקה הפגרוואית.
לאחר מכן שיחק חצי עונה בסנטה טסלה האל-סלבדורית.
ב-12 בנובמבר 2016 הצטרף למועדון הכדורגל הברזילאי בנגו שם שיחק במדיה עשר הופעות.
ב-4 באפריל 2017 חתם אבראו בסנטרל אספניול מהליגה השנייה באורוגוואי שם הופיע שבע פעמים בלבד לפני שחתם ב-14 ביוני 2017 במונט פוארטו הצ'יליאנית, לאחר מכן עבר לקבוצת אאודקס איטליאנו והשלים את המעבר ה-31 בקריירה ואת הקבוצה ה-26 ובזאת רשם שיא גינס גם במספר הקבוצות שעבר וגם במספר העברות לכדורגלן מקצועני.
באותה השנה עבר פעם נוספת למועדון צ'יליאני אחר - דפורטיבו מגלאנס, שם שיחק תשעה משחקים והבקיע שלושה שערים.
בדצמבר 2018 סיכם על מעבר בתחילת השנה הבאה ובפעם ה-33 למועדון ה-28 בקריירה שלו, קבוצת ריו בראנקו מהליגה הברזילאית הרביעית.
ב-11 ביולי 2019 עבר בפעם ה-34 למועדון ה-29, בוסטון ריבר מליגת העל האורוגוואית.
ב-8 בפברואר 2021 חתם באתלטיק קלוב מינאס ז'יראס הברזילאית שמהווה את המעבר ה-35 בקריירה שלו לקבוצה ה-30 של אבראו.
ב-24 במרץ 2021 לאחר ארבע הופעות בלבד באתלטיק קלוב, ומכיוון שברזיל סוגרת את הגבולות עקב התפרצות נגיף הקורונה במדינה, התיר אבראו את חוזהו וביצע את המעבר ה-36 בקריירה שלו לקבוצה ה-31 והמשיך לשבור את שיא הגינס הקודם של עצמו.
אבראו חזר למדינתו כשחתם בקבוצת סוד אמריקה האורוגוואית, בגיל 44. ב-10 ביוני 2021 פרש אבראו ממשחק פעיל.
ב-1 בספטמבר 2021 חזר אבראו לשחק כחודשיים בלבד לאחר שהודיע על פרישה, חתם בקבוצתו ה-32 בקריירה וביצע את המעבר ה-37, כשחתם בקבוצת אולימפיה דה מינאס המשחקת בליגה המחוזית (ליגה נמוכה) במולדתו אורוגוואי.
אבראו ערך את הופעת הבכורה שלו בנבחרת אורוגוואי ב-17 ביולי 1996 במשחק מול נבחרת סין שהסתיים בתיקו 1:1, וחודש לאחר מכן כבש את שערו הראשון בנבחרת, במשחק מול נבחרת יפן.
לאחר מכן שיחק במדי הנבחרת בקופה אמריקה בשנת 1997.
אבראו השתתף במונדיאל 2002 (שני משחקים), ובשנת 2007 כבש שני שערים בקופה אמריקה.
במונדיאל 2010 בדרום אפריקה נכנס אבראו כמחליף במהלך משחק רבע הגמר מול נבחרת גאנה, ונבחר לבעוט את הבעיטה האחרונה בקרב הפנדלים (1:1 לאחר 120 דקות).
הוא בעט בצורה הקשתית האופיינית לו ושלח את נבחרתו לשלב חצי הגמר בפעם הראשונה מאז מונדיאל 1970.
בסך הכל כבש אבראו 26 שערים ב-70 הופעות בנבחרת אורוגוואי, והוא מדורג במקום השביעי בטבלת מלך השערים של הנבחרת בכל הזמנים.
סבסוד צולב הוא כינוי להוזלת מחיר של שירות לפלח אוכלוסייה אחד, על חשבון העלאת המחיר לאותו שירות לפלח אוכלוסייה אחר, כך שייווצר לספק השירות רווח בחשבון הכולל.
לעיתים נטען כי חברות בעלות שליטה מונופולית על שיווק יצוא חקלאי נוטות לבצע סובסידיות צולבות, אך חוסר שקיפות בפעילותם מקשה, עד בלתי אפשרי, לקבוע אם זה המקרה.
במדינות רבות, טלקומוניקציה (כולל גישה לפס רחב), שירותי דואר, תעריפי חשמל ותעבורה קולקטיבית, בין היתר, מסובסדות.
במקרים מסוימים, קיימת תקרת מחיר אוניברסלית לשירותים, המובילה לסבסוד צולב לטובת התחומים שעלויות האספקה עבורם גבוהות.
סבסוד צולב נפוץ בעיקר בתחומים מסחריים כמו ענף התקשורת, התחבורה (הציבורית), המזון אך קיים אף בתשלומי המיסים המוניציפליים.
כך, מחירי נסיעה באוטובוס בקווים ציבוריים שאינם בעלי היתכנות כלכלית לא ישקפו את המחירים שהיו נהוגים בהיעדר סבסוד צולב.
ההכנסות מקווים רווחיים יותר (בינעירוניים או קווים "מבוקשים" יותר) מכסים את העלויות ואובדן הרווחים בקווים הפחות אטרקטיביים, וזאת על מנת לאפשר את המשך פעילות אותם קווים חיוניים.
כמו כן נעשה שימוש בסבסוד צולב בתחומים נוספים, למשל, מימון שיחות טלפון פנים ארציות שנחשבות חיוניות, על ידי גביית מחירים גבוהים יותר במחירי השיחות הבינלאומיות, שהתעריף בהן אינו משקף בהכרח את המחיר שהיה מושג בתחרות חופשית, על מנת לאפשר את השירות החיוני.
דוגמאות אלו הן כחלק ממדיניות הרגולטורים לאפשר שירותים חיוניים במחירים נמוכים יחסית.
סבסוד צולב מאפשר לחברות מסוימות גם לנצח במכרזים למתן שירותים או סחורות על ידי הצעת מחיר זול מהמתחרים בכך שפער הרווחים הנמנע יושג באמצעות תחומים אחרים רווחיים יותר.
דוגמה לתחום בו נאסר במפורש בחקיקה ראשית לקיים סבסוד צולב הוא תחום תעריפי החשמל, שנקבעים על ידי הרשות לשירותים ציבוריים - חשמל.
בישראל הרשות קובעת את תעריפי החשמל בהתאם לעיקרון העלות של ייצור החשמל והספקתו ללקוחות, בסעיף 31(א) לחוק משק החשמל, התשנ"ו - 1996, בו נקבע במפורש כי לא יוזלו תעריפים לאחד על חשבון העלאתם לאחר".
בתחום שירותי החשמל, נושא הסבסוד הצולב נחקר בדרום קוריאה.
החוקרים מצאו כי ההכנסות החסרות ברשת של שירותים גדלות בכ-0.83% על כל עלייה של 1% בחדירה של שימוש ביצירת חשמל סולרי למגורים, ולקוחות בשכבת השימוש הנמוכה ביותר מספקים יותר סובסידיות צולבות ללקוחות בשכבות השימוש הגבוהות יותר, כמו עם ריבוי גבוה יותר של יצירת חשמל סולרי למגורים.
לדברי Osmo Soininvaara , סופר כלכלה פוליטית וסטטיסטיקאי וחבר פרלמנט פיני, סובסידיה צולבת מובילה להפסדי רווחה לנוסעים באזורים עירוניים, בטענה שגם אם יש סיבות לסבסוד תחבורה ציבורית באזורים דלילים, עדיף לתת סבסוד מיסוי כללי במקום שנוסעים באזורים צפופים יותר יעניקו סבסוד על ידי הפניית רווחים מהשקעה חוזרת בשירותים אלה.
הדבר מביא לתעריפים גבוהים יותר, שכר נמוך יותר לעובדים, תדירות נמוכה יותר ורכבים ישנים יותר בשירותים פופולריים, מפחיתים את האטרקטיביות של השירותים ופיזור סיכונים פיננסיים של שירותים לא רווחיים לשירותים רווחיים ויכול לגרום לקיצוץ בשירותים רווחיים לכיסוי הפסדים צפויים ובלתי צפויים.
סבסוד צולב מטיל את הנטל הכספי על שירותים לא רווחיים על נוסעים שלעיתים קרובות יש להם את המינימום יכולת לשלם.
הוא גם מציין שבאזורים דלילים, מכוניות לרוב ידידותיות יותר מבחינה אקולוגית מאוטובוסים.
כמה כלכלנים טוענים שסבסוד צולב במפעלים בבעלות המדינה מגדיל את הסבירות לשיטות אנטי-תחרותיות כמו תמחור טורף.
הם טוענים כי הרגולטורים, כמו הרגולטורים של הדואר בארצות הברית, צריכים לפקח על הקצאת העלויות של מונופול ממלכתי כדי להבטיח שההכנסות שנוצרו בשוק בעל המונופול לא ישמשו להפחתת התחרות בשווקים תחרותיים.
סבסטיאן הוא סרט קולנוע בריטי שנוי במחלוקת שיצא בשנת 1976, ובוים על ידי פול האמפרס ודרק ג'רמן, שזה סרטו הראשון באורך מלא.
את המוזיקה לסרט יצר בריאן אינו.
הסרט מציג את חייו של סבסטיאן הקדוש ואת הוצאתו להורג במטח חיצים שהפכה איקונית ובעקבותיה נעשה מרטיר נוצרי.
מרבית המחלוקת סביב הסרט עסקה בהומוארוטיקה המוצגת בו, בעיקר ביחסים שבין דמויות החיילים.
הסרט ידוע בשל הוויזואליה המרשימה שבו, ובשל העובדה שהיא סרט הקולנוע ראשון שצולם כולו בלטינית מדויקת עד לכדי תרגום של חלק מהדיאלוגים ללטינית וולגארית.
בנוסף, נהוג להתייחס ל"סבסטיאן" כסרט הקולנוע הראשון שהציג הומוסקסואליות באור חיובי.
הסרט הופץ מחדש ב-DVD במרץ 2005, ומאז הפצתו המחודשת הוא מוקרן מעת לעת בפסטיבלי קולנוע ברחבי העולם.
בשנת 300 לספירה, סבסטיאן מגורש מרומא העתיקה ונשלח לגלות במאחז נידח המיושב אך ורק על ידי גברים.
על מנת לספק את יצרם המיני מקיימים הגברים יחסים הומוסקסואליים ביניהם במאחז המשמש לרבים מהם כמעין "מקום מפלט" למימוש פנטזיות מיניות.
סבסטיאן הופך למושא תשוקה עבור קנטוריון רב עוצמה אך מסרב להתמסר לו.
הוא מקדיש עצמו אך ורק לעבודת האל, דבר שמביא לקרב אלים בין השניים.
סבסטיאן בניש הוא כדורגלן עבר פולני-גרמני ששיחק בעמדת המגן בוינר נוישטאדט.
לבניש 14 הופעות במדי נבחרת פולין, עמה השתתף ביורו 2012.
בניש החל לשחק כדורגל בהיותו בן 5, בקבוצת הנוער הליגנהאוס.
לאחר 8 שנים בקבוצה, כשהיה בן 13 הצטרף לקבוצת הנוער של בורוסיה ולברט.
לאחר כשנה עזב קבוצה זו על מנת להצטרף לקבוצת הנוער של קבוצת הכדורגל רוט-וייס אוברהאוזן.
ברוט-וייס אוברהאוזן שיחק בניש 3 שנים עד שקיבל הצעה לעבור לקבוצת הנוער של שאלקה 04.
בקבוצת הנוער של שאלקה 04 שיחק בניש שנתיים.
אחרי כן, חידש את חוזהו בקבוצה, ועלה מקבוצת הנוער של שאלקה 04 לקבוצה הבוגרת.
את הופעתו המקצועית הראשונה בשאלקה 04, שיחק בניש ב-11 בפברואר 2006. במשחק זה שבו ניצחה שאלקה 04 את באייר לברקוזן, נכנס בניש בדקה ה-86' כשחקן מחליף.
ב-1 בספטמבר 2007 חתם בניש בקבוצת הכדורגל ורדר ברמן לחמש עונות.
בחמש עונות אלו, שיחק בניש 58 משחקים בקבוצה, כולל בגמר גביע אופ"א 2009, שם נוצחה ברמן 2-1 על ידי שחטאר דונצק.
בתום עונת , חוזהו של בניש הסתיים ובניש הפך לשחקן חופשי.
בנובמבר 2012 חתם בניש בבאייר לברקוזן.
באוקטובר 2016 חתם בניש על חוזה לשנתיים במינכן 1860 מהבונדסליגה השנייה.
בניש ערך 14 הופעות במועדון בעונת 2016/17, ונשר עם הקבוצה אל הליגה הגרמנית השלישית.
בניש שוחרר מהקבוצה בקיץ 2017, לאחר שהקבוצה הורדה ליגה נוספת בעקבות עבירות תקציביות.
באוגוסט 2019, אחרי שהיה שנתיים ללא קבוצה, חתם בקבוצת פלורידסדורפר מליגת המשנה האוסטרית.
בינואר 2020 שוחרר לבקשתו לאחר 8 הופעות בקבוצה וחתם בקבוצת וינר נוישטאדט.
בניש נולד בפולין, אך יש לו גם אזרחות גרמנית והוא זומן לשחק בשתי הנבחרות.
בהתחלה, הצטרף בניש לנבחרת גרמניה ושיחק במדיה עד גיל 20 ובנבחרת גרמניה עד גיל 21. עם נבחרת זו זכה באליפות אירופה בכדורגל עד גיל 21 ב-2009. לבסוף, החליט בניש להצטרף לנבחרת פולין בכדורגל, בה הוא שיחק 14 משחקים.
זכייה באליפות אירופה בכדורגל עד גיל 21: (2009)
סבסטיאן באייר הוא אתלט גרמני.
הוא אלוף אירופה בקפיצה לרוחק (הלסינקי 2012).
הוא מחזיק בתוצאה השנייה בטיבה בהיסטוריה בקפיצה לרוחק באולם.
באליפות אירופה לנוער שנערכה בקובנה, ליטא בשנת 2005 הוא זכה במדליית כסף בקפיצה לרוחק בתוצאה של 7.73 מטר.
באליפות אירופה שנערכה בגטבורג, שוודיה בשנת 2006 סיים במקום 19 בתוצאה של 7.66 מטר.
באולימפיאדת בייג'ינג (2008) סיים באייר במקום 23 בקפיצה לרוחק בתוצאה של 7.77 מטר
באליפות אירופה באתלטיקה באולם שנערכה בטורינו, איטליה בשנת 2009 זכה באייר במדליית זהב בקפיצה לרוחק בתוצאה של 8.71 מטר.
קפיצה זו היא הקפיצה השנייה בטיבה בהיסטוריה של הקפיצה לרוחק באולם, אחרי שיא העולם של קארל לואיס מארצות הברית 8.79 מטר, שקבע בשנת 1984. בהשיגו תוצאה זו, שבר את השיא האירופי של הספרדי יאגו למלה, שעמד על 8.17 מטר.
באליפות העולם באתלטיקה שנערכה בברלין, גרמניה בשנת 2009 סיים באייר במקום 19 בקפיצה לרוחק בתוצאה של 7.98 מטר.
במרץ 2011 שב וזכה במדליית זהב באליפות אירופה באתלטיקה באולם שהתקיימה בפריז, צרפת בתוצאה של 8.16 מטר.
באליפות העולם שנערכה בטגו, קוריאה הדרומית בספטמבר אותה שנה הוא סיים במקום שמיני בקפיצה לרוחק בתוצאה של 8.17 מטר.
באליפות אירופה שנערכה בהלסינקי, פינלנד בשנת 2012 זכה באייר במדליית זהב בקפיצה לרוחק בתוצאה של 8.34 מטר.
באולימפיאדת לונדון שנערכה באותה שנה הגיע למקום החמישי אחרי שקפץ למרחק של 8.10 מטר.
סבסטיאן לה פרסטר, מרקיז וובאן היה מהנדס, מתכנן צבאי ועירוני, הידראולוג ומסאי צרפתי.
לקראת סוף ימיו קיבל מלואי הארבעה עשר, מלך צרפת את התואר מרשל צרפת.
כמומחה למצור, הוא פעל להגן על הממלכה הצרפתית בעזרת "חגורת ברזל".
הוא תכנן ובנה כ-40 מבצרים שהקיפו את צרפת מכל הצדדים בשתי שורות.
המבצרים שהוא בנה לא היו בלתי חדירים אלא נבנו על מנת לעכב את האויבים ולגרום להם להשקיע כוחות גדולים פי עשרה מהכוחות הנצורים.
בכך הוא הפך את צרפת לבלתי פגיעה, מלבד מבצר ליל שנכבש פעם אחת, במשך כל תקופתו של לואי הארבעה עשר ועד לסוף המאה ה-18 בה השיפור בארטילריה הפך את המבצרים ללא יעילים.
12 מהביצורים של וובאן, שקובצו לביצורי וובאן, הוכרזו כאתר מורשת עולמית של אונסק"ו ב-2008. מוזיאון מפות התבליט שבאינווליד מכיל תבליטים של רבים מהמבצרים שנבנו על ידי וובאן.
וובאן נולד בסן-לג'-דה-פושר (ששינתה את שמה לסן-לג'-וובאן לכבודו ב-1867), שבמחוז יון, בורגון, למשפחת אצולה.
בגיל 10 הוא הפך ליתום בנסיבות מצערות וגדל עם האיכרים שבאזור מגוריו.
אירוע מיוחד הביא אותו לחיקם של כרמליתים מהישוב סמור-אן-אוסווה שם הוא קיבל חינוך עשיר במדעים, מתמטיקה וגאומטריה, מה שתרם תרומה מכרעת לקריירה שלו כמהנדס.
בגיל 17 הוא הצטרף לכוחותיו של דה קונדה שנלחמו בפרונד.
לאחר מכן דה קונדה מינה אותו לבצר את העיר קלרמון-אן-ארגון (Clermont-en-Argonne) אך זמן קצר לאחר מכן הוא נתפס על ידי כוחות המלוכה ונעצר.
טוב לבו של הקרדינל מאזארן גרם לשינוי נאמנותו של וובאן והוא החל לעבוד כמהנדס בשירותו של המלך.
הוא מונה להשלים את ביצור קלרמון-אן-ארגון ולאחר מכן מונה למהנדס המלך ( ingénieur du roi) תחת שבלייה דה קלרוויל.
וובאן התחיל לבצר ערים חשובות בעיקר בגבולה הצפוני של צרפת כמו דנקרק, טורנה, דואה וליל.
לאחר שלום אקס-לה-שאפל, שסיים את מלחמתו של לואי הארבעה עשר עם ספרד בארצות השפלה, החל וובאן לבצר את כל צרפת.
לאחר מותו של קלרוויל ב-1677 הוא מונה למהנדס הראשי של המלך ועסק בביצור צרפת, עד מותו ב-1707.
משנת 1668 שבה מונה למתכנן הביצורים בגבולות היבשתיים (commissaire général des Fortifications sur les frontières terrestres)הוא הרחיב ובנה כ-140 ביצורים רוב ביצוריו נעשו בסגנון מבצר כוכב.
מועדון הכדורגל סבסטופול הוא מועדון כדורגל מהעיר סבסטופול שבחצי האי קרים שהוקם לראשונה בשנת 2002. עקב סיפוח קרים לרוסיה הקבוצה פורקה והוקמה מחדש ביולי 2014 כקבוצת הצי, בחסות הצי הרוסי.
בעבר התקיים מועדון כדורגל סובייטי מהעיר סבסטופול שהוקם ב-1946 ופורק ב-1971, הישגי השיא שלה היו העפלה לשמינית גמר הגביע הסובייטי בעונת 1964 והתמודדה בעיקר בליגה הסובייטית השנייה.
מועדון הכדורגל סבסטופול היה מועדון כדורגל אוקראיני מחצי האי קרים שהוקם בשנת 2002 על ידי אלכסנדר קראסילניקוב, הבעלים של חברת "קרים נפטסרוויס" שהיוותה את ספונסר הקבוצה.
הקבוצה התמודדה בליגה האוקראינית השנייה.
בעונת 2006/07 העפילה לליגה הראשונה והתמודדה בה עד עונת 2009/10 משהבטיחה העפלתהּ לליגת העל האוקראינית.
בעונת 2012/13 שבה לליגה הבכירה והעפילה עד לחצי גמר הגביע האוקראיני ועונה אחר כך, עונת 2013/14, סיימה במקום התשיעי בליגה.
לקראת עונת 2014/15 הייתה אמורה להתמודד בליגה הבכירה אך עקב סיפוח חצי האי קרים ומלחמת האזרחים באוקראינה, הקבוצה פורקה ב-26 ביוני 2014 והוקמה מחדש כקבוצת SKChF.
בעונת 2014/15 הקבוצה הייתה אמורה להשתתף במשחקי הליגה הרוסית השנייה.
מכיוון שאופ"א לא מכירה בסיפוח חצי האי קרים לרוסיה, אף שחקן מההרכב המקורי לא יכול היה להשתתף במשחקים.
ההרכב החדש של הקבוצה כולל כדורגלנים מרוסיה בלבד.
בסופו של דבר משתתפת הקבוצה בשלב זה בתחרויות בחצי האי קרים בלבד.
הקבוצה הוקמה ביולי 2014 עקב משבר אוקראינה וסיפוח חצי האי קרים לרוסיה הביא להכללת הקבוצה בליגה הרוסית השנייה, אזור דרום.
ביולי אותה שנה התאחדות הכדורגל הרוסית החלה במגעים להסדרת מעמדו המשפטי של המועדון ובאוגוסט הפך המועדון למועדון רוסי.
הקבוצה השתתפה בגביע הרוסי ובאליפות הרוסית.
הקבוצה זכתה באליפות קרים בכדורגל בעונת 2016/2017 ובגביע קרים 2019 וביססה עצמה כמועדון הכדורגל הטוב בחצי האי קרים, עם 3 זכיות באליפות חצי האי.
בעונת 2023/2024 הותר לה להתמודד בטורנירי הכדורגל שבחסות התאחדות הכדורגל הרוסית והשתתפה בבית ב' של הליגה הרוסית השנייה בכדורגל כקבוצה מקצוענית.
מאז 2002, סמל המועדון כלל את הפעמון באתר חרסונסוס.
בשנת 2016 סמל המועדון שונה — כעת כלל את סמל העיר.
עונהליגהמיקוםגביע רוסיה,גביע קריםהערות2014/15הליגה הרוסית השנייה,אזור דרום, בית 1 —32 האחרונותהתוצאות לא הוכרו על ידי אופ"א2015טורניר קריםמתמודדת בתחרויות האזוריות של חצי האי קרים2015/16ליגת העל של קריםגמר2016/17ליגת העל של קרים2018/19ליגת העל של קרים2019/20ליגת העל של קרים32020/21ליגת העל של קריםחצי גמר2021/22ליגת העל של קריםחצי גמר2022ליגת העל של קרים2023/24ליגה 2
32 אחרונות בגביע הרוסי: 2014
סבנה לה מאר (Savanna-la-Mar, או בקיצור, סב לה מאר - Sav-la-Mar, או בפשטות סב – Sav) היא בירת מחוז וסטמורלנד שבג'מייקה.
זוהי עיר חוף ובה שוכן מבצר מהמאה ה-18 שנבנה לצורך הגנת המושבה מפני שודדי ים.
ב-1780 נחרבה העיירה לחלוטין על ידי סופה טרופית ולאחריה היא נבנתה מחדש, שכן הנמל היה נקודה חשובה על קווי הסחר הטרנסאטלנטיים של הסוכר, עבדים וסחורות נוספות.
לאחר שבריטניה ביטלה את העבדות ב-1833 ולפני שהעבדות בוטלה בארצות הברית ב-1865, היו נציגי השלטונות של בריטניה בקריביים עוצרים את הספינות האמריקאיות ובודקים אם ברצונם של העבדים השחורים שהיו עליהן להישאר במושבות הבריטיות ולזכות בחרותם, או לשוב לארצות הברית ולהישאר שם כעבדים.
בשני מקרים כאלה שאירעו ב-1835 בברמודה ובאיי בהאמה ב-1842, זכו יותר מ-200 עבדים בחירותם.
לפחות במקרה אחד שאירע בג'מייקה הייתה מעורבות של תושבים מקומיים בהשגת חירותם של העבדים.
ב-20 ביולי 1855 עלו תושבי סבנה לה מאר על הספינה האמריקאית, "יאנג אמריקה" שעגנה בעיר.
הם קיבלו את המידע שטבח האנייה, אדם בשם אנדרסון, היה עבד נמלט שעלה לאנייה עם ניירות מזויפים, והצליחו להורידו לחוף, שם הוא זכה בחירותו.
הרשויות בג'מייקה לא התערבו במקרה, אך קונסול ארצות הברית התלונן על כך בפני ממשלת האי.
כמו כן הוא פרסם כמה ימים לאחר מכן מכתב בניו יורק טיימס המזהיר את בעלי הספינות שלא יכללו שחורים בצוותי ספינותיהם המפליגות לג'מייקה, שכן בכך הם הסתכנו בלאבד אותם.
שמה של סבנה לה מאר מוזכר בשירו של בוב דילן "שרה".
סבסטיאן רקאן דוברבייר ברושיני (ספרדית: Sebastián Rakán Dubarbier Bruschini; נולד ב-19 בפברואר 1986) הוא כדורגלן עבר ארגנטינאי ששיחק בעמדת הקשר שמאלי או כמגן שמאלי.
לדוברבייר יש גם דרכון איטלקי.
נולד בלה פלאטה, פרובינציית בואנוס איירס, דוברבייר ערך את הופעת הבכורה הבוגרת שלו עבור מועדון הבית חימנסיה לה פלאטה, ומאוחר יותר עבר לתקופת השאלה לקבוצת אולימפו דה באיה בלנקה.
בינואר 2008 הוא עבר לשחק באירופה, כאשר חתם בקבוצת צ'.פ.ר.
בפברואר 2010, דוברבייר עבר קבוצה שוב, כאשר הצטרף לקבוצת ליגת העל הצרפתית לוריאן.
ב-14 בינואר בשנה שלאחר מכן, הוא הושאל לקבוצת טנריפה הספרדית.
אחרי תקופת השאלה זו, דוברבייר הושאל שוב למועדון ספרדי, הפעם עבור קורדובה, ב-30 בינואר 2012. באוגוסט של אותה השנה, ההשאלה הפכה להחתמה רשמית במועדון, ודוברבייר הבקיע שני שערים במהלך עונתם של האנדלוסים בליגה, דבר שסייע להם לסיים את העונה במקום ה-14.
ב-28 ביוני 2013, דוברבייר הצטרף לקבוצת הלה ליגה אלמריה.
הוא ערך את הופעת הבכורה שלו עבור קבוצתו החדשה ב-19 באוגוסט, במשחק ההפסד הביתי 2–3 מול ויאריאל.
בדצמבר 2016 שוחרר מאלמריה וחתם באסטודיאנטס לה פלאטה.
ב-15 ביוני 2018 חתם דוברבייר בדפורטיבו לה קורוניה, אך לא שיחק במדיה.
ב-2019 חתם בקבוצת באנפילד מליגת העל הארגנטינאית.
זר השנה בליגת העל הרומנית: 2008
סבנטה נילסון (בשוודית: Svante Nilsson; 1460 – 2 בינואר 1512) היה מדינאי שוודי ועוצר שוודיה מ-1504 ועד למותו.
סבנטה נילסון נולד בערך ב-1460 כבנו של נילס בוסון, שאמו הייתה ממשפחת סטורה.
הוא עצמו מעולם לא השתמש בשם סטורה, אך מאוחר יותר בנו, סטן סטורה הצעיר, לקח לעצמו את השם של סבתא-רבתא שלו בשל המוניטין והמסורת שייצגה את עצמאות שוודיה.
הוא היה לחבר במועצה המלכותית של שוודיה, אך שם הוא היווה אופוזיציה לקרוב משפחתו הרחוק, סטן סטורה הזקן והרחיק לכת עד לתמיכה בהנס, מלך דנמרק.
שלא ברצונו הוא נאלץ להחליף צד ותמך בסטן סטורה הזקן במהלך להדחת המלך ולאחר מותו של סטורה הוא נבחר בעצמו להיות עוצר.
החל מ-1501 הוא לחם נגד דנמרק.
בקיץ 1511 דרשה המועצה את התפטרותו, אך בפועל הוא נשאר בשלטון עד מותו בינואר 1512.
מנישואיו הראשונים לאיליאנה גדה נולד בנו סטן סטורה הצעיר.
הוא נישא בשנית למטה דירה.
סבסטיאן אוז'ייה הוא נהג מרוצי ראלי צרפתי המתחרה עבור קבוצת טויוטה באליפות העולם בראלי.
קריירת הראלי של אוז'ייה החלה בשנת 2005 כאשר זכה בגביע הפדרציה הצרפתית לנוער.
זכייה שסייעה לו להשתלב בסבב גביע פז'ו 206 בעונה שלאחר מכן.
ביחד עם נהג המשנה, ג'וליאן אינגראסיה, הגיע בסיום העונה למקום השישי וזכה בתואר הרוקי המצטיין.
בשנת 2007 זכה אוז'ייה בגביע הצרפתי עם 4 ניצחונות ושני מרוצים בהם סיים במקום השני.
2008: אליפות ה-JWRC ובכורה בסבב אליפות העולם
בעונת 2008 הצטרף אוז'ייה לסבב אליפות העולם בראלי לצעירים (JWRC) והתחרה בקטגוריית הסופר 1600 כאשר הוא נוהג בסיטרואן C2. את הבכורה בסבב עשה אוז'ייה בראלי מקסיקו – הוא סיים במקום הראשון בקטגוריית הצעירים ובמקום השמיני בתחרות כולה.
בכך הפך אוז'ייה לנהג ה-JWRC שזוכה בניקוד בסבב ה-WRC.
אוז'ייה רשם לזכותו זכייה נוספת כחודשיים לאחר מכן במסגרת ראלי ירדן, כאשר הצליח לנצח בקטגוריה אף על פי שבמהלך התחרות הפסיד 4 דקות עקב תקלה מכנית.
במרוץ הבא שהתקיים בסרדיניה סיים במקום החמישי לאחר שנאלץ להתמודד עם מוט היגוי שנשבר במהלך התחרות.
אוז'ייה רשם לעצמו ניצחון שלישי בראלי גרמניה שהתקיים באוגוסט.
שבועיים לאחר מכן הוא היה קרוב לרשום ניצחון רביעי בראלי קטלוניה, אך סטה מהמסלול במקטע האחרון של התחרות.
במרוץ הסוגר של הסבב, שהתקיים בצרפת סיים במקום השני והבטיח זכייה בתואר האליפות.
בעקבות הזכייה באליפות ה-JWRC הוזמן אוז'ייה להשתתף בראלי בריטניה, המרוץ הסוגר את עונת האליפות.
הוא הפתיע נהגים מנוסים כשהצליח לקחת את ההובלה כבר במקטע הראשון, הישג עליו שמר עד סיום המקטע החמישי, בו איבד זמן עקב בעיה מכנית.
בתחילת היום השני החליק מהמסלול ופרש מהמשך התחרות.
2009: עונת בכורה בסבב ה-WRC
בינואר 2009 השתתף אוז'ייה בראלי מונטה קרלו במסגרת סבב ה-IRC (Intercontinental Rally Challenge) וזכה בתחרות היוקרתית כשהוא נוהג בפז'ו 207 S2000.
בתחילת עונת הוחתם אוז'ייה על חוזה זמני בקבוצת סיטרואן ג'וניור, קבוצת בת של היצרן.
החוזה הראשוני היה לשישה מרוצים, כאשר המשך העונה היה תלוי בתוצאות שיושגו.
אף על פי שביצע כמה טעויות, השתכנע הצוות להחתים אותו בסופו של דבר עד לסיום העונה.
בראלי אקרופוליס שהתקיים ביוון הצליח אוז'ייה לסיים במקום השני ולזכות בפודיום הראשון שלו בסבב.
את עונתו הראשונה סיים במקום השמיני עם 24 נקודות.
בינואר 2010 התחרה אוז'ייה שוב בראלי מונטה קרלו, כחלק מסבב ה-IRC.
הוא הצליח להגיע עד למקום השני, מרחק 45 שניות ממיקו הירבונן שהוביל את המרוץ, אך נאלץ לפרוש במהלך היום האחרון עקב בעיות מכניות.
אוז'ייה פתח עונה נוספת בקבוצת סיטרואן ג'וניור, אליה הצטרף גם אלוף מרוצי הפורמולה 1 לשעבר, קימי רייקונן.
בראלי שוודיה, שפתח את העונה, הוא סיים במקום החמישי ובמרוץ אחריו, שהתקיים במקסיקו, הוא סיים במקום השלישי וזכה בפודיום שני בקריירה.
בראלי ירדן הוא פתח בצורה טובה והתמקם במקום השני לאחר שני המקטעים הראשונים, אך בהוראת מנהלי הקבוצה ספג עונש שעיכב אותו במספר דקות.
בסופו של דבר סיים במקום השישי.
בראלי טורקיה הוביל במשך 11 מקטעים, אך הפסיד 3 דקות עקב תקר בגלגל וסיים רביעי.
בראלי ניו זילנד התקרב מאוד לניצחון הבכורה, כאשר הוביל את התחרות לפני תחילת הקטע האחרון, אך סחרור אליו נכנס 3 פניות לפני סיום המרוץ סייע ל-יארי-מאטי לאטוולה לעקוף ולנצח בהפרש של 2.4 שניות.
ניצחון הבכורה הגיע בסופו של דבר במרוץ הבא, ראלי פורטוגל בו הצליח לנצח את האלוף סבסטיאן לב לאחר קרב צמוד.
בעקבות הצלחותיו של אוז'ייה, בעיקר במסלולי עפר, החליטה קבוצת סיטרואן להעביר אותו להתחרות בראלי פינלנד בקבוצה הבכירה במקום דני סורדו.
את התחרות סיים במקום השני, הישג שהוביל אותו למקום השני הכללי לאחר 8 מרוצים בעונה.
בראלי יפן, המרוץ העשירי בעונה, התחרה שוב עבור הקבוצה הבכירה והשיג את ניצחונו השני.
אל המרוץ האחרון בעונה הגיע אוז'ייה כשהוא במקום השני בדירוג הכללי עם 167 נקודות, אך נאלץ לפרוש במהלך המרוץ ולראות את יארי-מאטי לאטבלה ופטר סולברג חולפים על פניו בטבלה ודוחקים אותו למקום הרביעי.
בעקבות ההישגים והניצחונות הוחלט בקבוצת סיטרואן לקדם את אוז'ייה לקבוצה הבכירה באופן קבוע, לצידו של האלוף סבסטיאן לב.
לקראת העונה החדשה ובעקבות שינוי התקנות החליפה סיטרואן את דגמי ה-C4 WRC ב-DS3 WRC.
בראלי שוודיה, שפתח את העונה, נרשמה אכזבה בקבוצה כשאוז'ייה ולב סיימו רק במקומות הרביעי והשישי, בהתאמה.
הקרב בין שני הנהגים נמשך במרוץ השני שהתקיים במקסיקו, כאשר אוז'ייה החל את היום האחרון כמוביל, אך נאלץ לפרוש לאחר תאונה.
אוז'ייה רשם 2 ניצחונות רצופים בראלי פורטוגל וראלי ירדן, כאשר באחרון הושג הניצחון בפער של 0.2 שניות על יארי-מאטי לאטוולה.
זהו הניצחון בפער הקטן ביותר שהושג אי פעם בתולדות האליפות.
בראלי סרדיניה סיים במקום הרביעי ובראלי ארגנטינה היה קרוב לניצחון, אך התהפכות שלושה מקטעים לפני הסוף הורידה אותו במקטע האחרון למקום השלישי.
ככל שהתקדמה העונה היחסים בין נהגי הקבוצה הפכו למתוחים והדבר בלט בראלי אקרופוליס שהתקיים ביוון בו התחרו השניים האחד כנגד השני, במהלכו של רוב המרוץ, החליפו ביניהם את ההובלה.
בסופו של דבר היה זה אוז'ייה שרשם ניצחון שלישי לזכותו בעונה.
אך השיא של היחסים העכורים הגיע בראלי גרמניה, מרוץ אותו לא הפסיד לב מעולם.
אוז'ייה הוביל את המרוץ בסיום היום הראשון, לפני לב והתבקש לתת לאלוף לעבור אותו ולנצח את התחרות, אך סירב לעשות זאת.
אוז'ייה ניצח במרוץ, אך זכה לביקורות רבות על התנהגותו מצד חברי קבוצה ופרשנים.
בראלי אוסטרליה לא ניצל אוז'ייה את העובדה כי לב החליק מהמסלול וביצע כמה טעויות שעלו לו במיקום נמוך.
אף על פי שהצליח להתקדם בדירוג עד המקום התשיעי והתקרב למקום השמיני, קיבל אוז'ייה הוראה מהקבוצה להאט ולאפשר ללב, שהיה במקום ה-11, לעקוף אותו על מנת לזכות בנקודה נוספת.
בראלי צרפת רשם אוז'ייה ניצחון נוסף, בעוד לב נאלץ לפרוש ולא סיים את המרוץ.
בשני המרוצים שנותרו עד סיום העונה הצליח להשיג רק 3 נקודות נוספות וסיים את העונה במקום השלישי עם 196 נקודות.
בעקבות מערכת היחסים העכורה עם סבסטיאן לב, שהאריך את חוזהו בקבוצה בשנתיים נוספות, הודיע אוז'ייה בסיום העונה כי הוא עוזב את הקבוצה.
שבוע לאחר הודעת העזיבה הודיעה קבוצת פולקסווגן על החתמתו של הנהג בשורותיה.
הקבוצה החדשה, שרק הצטרפה לסבב האליפות, התייחסה לעונה כאל עונת מבחן ובנייה של הקבוצה לקראת הדגם החדש של הפולו שאמור היה להיכנס לתחרות רק בעונת 2013.
במהלך העונה התחרה אוז'ייה כשהוא נוהג ברכב מסוג סקודה פאביה S2000. את העונה הוא סיים במקום העשירי, כאשר צבר 41 נקודות ולא הגיע לפודיום אפילו פעם אחת.
מרוץ הפתיחה של עונת 2013, שהתקיים במונטה קרלו היה גם מרוץ הבכורה של פולקסווגן עם דגם הפולו R WRC שפותח על ידי החברה.
אוז'ייה סיים את המרוץ במקום השני, אחרי סבסטיאן לב, שהשתתף רק ב-4 מרוצים במהלך העונה ולמעשה פרש מהסבב.
ניצחון הבכורה של הקבוצה הצעירה הגיע כבר בראלי השני בעונה, שהתקיים בשוודיה.
במרוץ הבא, שהתקיים במקסיקו, ניצח ב-16 מ-23 המקטעים וסיים עם ניצחון שני.
רצף הניצחונות נמשך גם בפורטוגל, מרוץ בו ניצח בפער של למעלה מ-3 דקות, בהשוואה למיקו הירבונן, שהגיע במקום השני.
הניצחון הושג אף על פי שבמהלכו סבל מבעיות בבלם היד של הרכב ואף שקל לפרוש מהמרוץ.
הרצף נקטע בראלי ארגנטינה, בו המשיך לסבול מבעיות בבלם היד.
למרות זאת, סיים במקום השני אחרי לב.
בעיות מכניות המשיכו גם במהלך הראלי הבא בסדרה, שהתקיים ביוון בו סיים במקום העשירי.
בראלי איטליה חזר אוז'ייה לנצח, הישג אותו שחזר גם בראלי פינלנד.
אוז'ייה יכול להבטיח את תואר האליפות בראלי גרמניה, אך תאונה שבמהלכה שבר את המתלה השמאלי של הרכב גרם לו לאבד זמן יקר והוא ירד למקום ה-47 בתחרות.
הוא הספיק לשוב ולטפס במעלה הטבלה וסיים את התחרות במקום ה-17. הניצחון בראלי אוסטרליה קירב את אוז'ייה למרחק נקודה אחת מהבטחת האליפות.
המקטע הראשון בראלי צרפת הוגדר כ-"Power Stage".
אוז'ייה סיים את המקטע במקום השלישי וצבר נקודה אחת, שלמעשה הבטיחו את זכייתו באליפות עוד לפני שניצח במרוץ.
אוז'ייה ניצח גם בשני המרוצים האחרונים של העונה בספרד ובריטניה וסיים את העונה עם 9 ניצחונות, 11 פודיומים, 111 ניצחונות במקטעים ו-290 נקודות, דבר המהווה הישג שיא באליפות.
לאחר הזכייה בתואר האליפות הגיע אוז'ייה לעונת 2014 במטרה להגן על התואר.
לאחר ארבעת המרוצים הראשונים הוא כבר רשם 3 ניצחונות ופער של 29 נקודות מהמקום השני ו-43 נקודות מהמקום השלישי.
בראלי ארגנטינה, החמישי בעונה, אוז'ייה הגיע רק במקום השני, אך במקום הראשון הגיע בן זוגו לקבוצה, יארי-מאטי לאטבלה.
בכך השלימה פולקסווגן רצף של תשעה ניצחונות ושברה את שיאה של קבוצת סיטרואן.
רצף הניצחונות הוארך עם ניצחונות של אוז'ייה בראלי סרדיניה ופולין וניצחון של לאטבלה בפינלנד (אוז'ייה סיים שני), עד שנקטע בראלי גרמניה בו זכתה קבוצת יונדאי לניצחון הראשון שלה בסבב.
הרצף של פולקסווגן התחדש מיד במרוץ הבא ונמשך עד סיום העונה עם 4 ניצחונות לפולקסווגן- 3 מהם לאוז'ייה (אוסטרליה, ספרד ובריטניה) ואחד ללאטבלה (צרפת).
את העונה סיים אוז'ייה כאלוף עם 8 ניצחונות, 10 פודיומים ו-267 נקודות.
רצף הניצחונות של אוז'ייה נמשך גם בשלושת המרוצים שפתחו את עונת 2015 (מונטה קרלו, שוודיה, מקסיקו) ונקטע בראלי ארגנטינה בו הגיע רק למקום ה-17 עקב בעיות מכניות ברכב.
אוז'ייה חזר לפודיום בראלי פורטוגל (מקום 2) והוסיף 2 ניצחונות בסרדיניה ופולין.
בראלי פינלנד שוב סיים במקום השני, אחרי לאטבלה.
בראלי גרמניה ואוסטרליה החליפו השניים מקומות, כאשר אוז'ייה מסיים כמנצח ומבטיח לעצמו תואר אליפות שלישי ומנצח את המרוץ האחרון של בעונה בווילס.
עונת 2016 נפתחה בשני ניצחונות, אך בחמשת המרוצים הבאים לא הצליח לנצח ובראלי פולין אף מצא את עצמו, לראשונה בעונה, מחוץ לפודיום, כשסיים במקום השישי.
אך אף על פי שלא ניצח, במחצית העונה היה במקום הראשון בפער של 51 נקודות מאנדריאס מיקלסון, שהיה במקום השני.
רצף של ניצחונות בגרמניה, צרפת וספרד הבטיח את הזכייה באליפות הרביעית, כשנותרו עוד שני מרוצים לסיום העונה.
עם סיום העונה נודע כי קבוצת פולקסווגן תפסיק להשתתף באליפות העולם בראלי ועל אוז'ייה לחפש קבוצה אחרת.
באוקטובר 2016 הודיע על הצטרפותו לקבוצת אם-ספורט, בה ינהג בפורד פיאסטה.
הוא פתח את העונה בניצחון במונטה קרלו - הניצחון הראשון של קבוצת אם-ספורט מאז 2012. בהמשך העונה הוא זכה בפחות ניצחונות בהשוואה לעונות הקודמות אך עדיין השיג תשעה פודיומים.
הישגיו היציבים יחסית לנהגים האחרים, הקנו לו את תואר האליפות החמישי.
סבסטיאו סלגאדו (בפורטוגזית: Sebastião Salgado; ) היה צלם ברזילאי, שעסק בצילום דוקומנטרי וצילום עיתונאות.
במהלך הקריירה שלו ביקר סלגאדו במעל 120 מדינות, בהן עסק בפרויקטי צילום.
הוא זכה לתהודה עולמית, ופרסם ספרי צילום רבים.
סלגאדו זכה במבחר גדול של פרסים ואותות כבוד על עבודתו הצילומית וההומניטרית.
סלגאדו נולד ב-8 בפברואר 1944, באיימורס, שבמדינת מינאס ז'ראיס בברזיל.
הוא החל ללמוד כלכלה וסיים תואר שני באוניברסיטת סאו פאולו.
הוא החל לעבוד ככלכלן בארגון הקפה הבינלאומי, ונשלח פעמים רבות לאפריקה מטעם הבנק העולמי, שם גם החל את צעדיו הרציניים הראשונים בצילום.
בשנת 1973 הוא עזב סופית את תפקידו ככלכלן והחל לעבוד כצלם, תחילה בצילום עיתונות ובהמשך יותר בתחום הצילום הדוקומנטרי.
הוא החל לעבוד בסוכנויות צילום, דוגמת סיגמא, גאמה שבפריז ובסופו של דבר, בשנת 1979, בסוכנות מגנום הבינלאומית.
בשנת 1994 עזב את סוכנות מגנום, וביחד עם אשתו, לליה וואניק סלגאדו, הקים סוכנות עצמאית בפריז, שם הציג את תמונותיו.
הוא במיוחד נטה לצילומים חברתיים במדינות עולם שלישי ומדינות מתפתחות.
החל מ-2001 שימש כשגריר של רצון טוב של ארגון יוניצ"ף.
בשנת 1998 הקים יחד עם אשתו ארגון בשם Instituto Terra, העוסק בשיקום יערות גשם והיער האטלנטי.
סלגאדו עבד בפרויקטים ארוכי טווח, שהוא יזם ותכנן בעצמו.
בסופו של דבר הוא פרסם אותם כספרים.
בשנת 2014 יצירתו ועשייתו תועדו בסרט "מלח הארץ" בבימויו של וים ונדרס.
סבסטיאן אוליבר בואמי הוא נהג מרוצים שווייצרי שזכה ארבע פעמים באליפות העולם במרוצי סיבולת.
התחרה בעבר באליפות הפורמולה 1.
בשנים 2004 ו-2005 התחרה באליפות פורמולה ב.מ.וו הגרמנית וסיים במקום השלישי והשני, בהתאמה.
בשנת 2005 התחרה במרוץ בודד באליפות הפורמולה 3, בעקבותיו הצטרף בעונת 2006 לאליפות פורמולה 3 האירופאית.
את עונתו השנייה בסבב סיים במקום השני, אחרי רומן גרוז'אן.
בעונת 2006/2007 השתתף באליפות הגרנד פרי A1, כחלק מהקבוצה השווייצרית שסיימה במקום השמיני.
במאי 2007 נבחר למלא את מקומו של מיכאל אמרמולר בגנרד פרי מונקו במסגרת אליפות ה-GP2. אל מרוץ הבכורה שלו בסבב זינק מהמקום הרביעי ובסיומו דורג במקום השביעי.
בעקבות ההישג הצטרף בינואר 2008 לקבוצת ארדן אינטרנשיונל שהתחרתה באליפות ה-GP2 באסיה.
ניצחון אחד וארבעה מרוצים אותם סיים במקום השני הביאו אותו בסיום העונה למקום השני אחרי רומן גרוז'אן.
באפריל הצטרף לעונה מלאה של אליפות ה-GP2, אותה סיים במקום השישי.
בינואר 2008 הודיעה קבוצת רד בול כי בואמי יהיה נהג המבחן והנהג המחליף של הקבוצה במהלך העונה.
שנה לאחר מכן הוחתם כנהג בקבוצת טורו רוסו, קבוצת הבת של רד בול.
במרוץ פתיחת העונה שהתקיים באוסטרליה סיים במקום השני וצבר נקודת אליפות ראשונה.
לאחר מכן קודם למקום השביעי בעקבות פסילתו של לואיס המילטון במרוץ.
בגרנד פרי הסיני צבר נקודה נוספת, כשסיים במקום השמיני במרוץ שנערך בתנאי גשם.
בשני המרוצים האחרונים של העונה צבר 3 נקודות נוספות וסיים את העונה במקום ה-16. גם את עונתו השנייה סיים במקום ה-16, כשהוא צובר 8 נקודות.
בואמי המשיך לנהוג בקבוצה גם בעונת 2011, אך לא הצליח להשיג תוצאות טובות וסיים את העונה במקום ה-15. בעקבות חוסר ההצלחה המתמשך של בואמי ובן זוגו לקבוצה, חיימה אלגרסוארי, הודיעה הקבוצה על החלפת צמד הנהגים לקראת העונה הבאה.
בשתי העונות הבאות חזר לשמש כנהג המבחן של רד בול.
ביוני 2012 התחרה במרוץ 24 השעות של לה מאן כנהגה של קבוצת טויוטה, כשהוא נוהג בטויוטה TS030 ההיברידית לצידו של אנתוני דייווידסון.
בשלבים מתקדמים של התחרות הגיעה מכוניתם של הצמד למקום השלישי, אך התנגשות של דייווידסון באחד מרכבי הפרארי הוציאה את מכוניתם מהמרוץ.
בשנת 2013 התחרה בעונה מלאה באליפות העולם במרוצי סיבולת וסיים במקום השלישי באליפות הנהגים.
בעונת 2014, נהג בדגם החדש של שטויוטה - טויוטה TS040 ההיברידית.
במהלך העונה ניצח בארבעה מרוצים ובשלושה נוספים הגיע לפודיום וסיים את העונה כאלוף, בצוותא עם דייווידסון.
בשנת 2014 התקיימה העונה הראשונה של אליפות הפורמולה אי.
בואמי הצטרף לאליפות כחלק מקבוצת אי-דאמס (E-dams).
במהלך העונה ניצח שלושה מרוצים, אך הפסיד את האליפות בפער של נקודה אחת לנלסון פיקה ג'וניור.
את עונת 2015/2016 פתח בצורה טובה כשזינק מהפול פוזישן, קבע את ההקפה המהירה וניצח את מרוץ הבכורה שהתקיים בבייג'ינג.
במהלך העונה השיג שני ניצחונות נוספים והגיע 3 פעמים נוספות לפודיום.
במרוץ סיום העונה קיבל נקודה לאחר שקבע את ההקפה המהירה במרוץ וזכה באליפות אף על פי שפרש ולא סיים את המרוץ.
בואמי הוביל את טבלת האליפות לאורך מרבית עונת 2016/17. הוא ניצח שישה מרוצים מתוך שמונת המרוצים הראשונים בעונה ופתח פער של 32 נקודות מלוקאס דה גראסי במקום השני.
התנגשות עם לוח הזמנים של אליפות העולם במרוצי סיבולת בה לקח חלק הכריחה אותו להיעדר מצמד המרוצים שהתקיימו בניו יורק.
דה גראסי ניצל את ההיעדרות וצמצם את הפער ל-10 נקודות בלבד לקראת צמד מרוצי סיום העונה שהתקיימו במונטריאול.
לקראת המרוץ הראשון במונטריאול דורג בואמי במקום השני, אך נענש בהורדה של 10 מקומות, זינק מהמקום ה-12 למרוץ וסיים במקום הרביעי.
לאחר המרוץ נמצא כי המכונית השנייה בה עשה שימוש במהלך המרוץ שקלה 4 קילו פחות מהמינימום הנדרש.
דה גראסי, שניצח את המרוץ, עבר להוביל את האליפות בפער של 18 נקודות.
במרוץ האחרון סיים במקום ה-11, לא צבר נקודות ואיבד את תואר האליפות.
סבסטיאן דריוסי (בספרדית: Sebastián Driussi; נולד ב-9 בפברואר 1996) הוא כדורגלן ארגנטינאי, המשחק בעמדת החלוץ במועדון ריבר פלייט.
דריוסי שיחק לראשונה במדי ריבר פלייט ב-3 בדצמבר 2013 במשחק נגד ארחנטינוס ג'וניורס בו שיחק 73 דקות בניצחון קבוצתו 1-0. הוא הבקיע לראשונה במשחק רשמי, בניצחון החוץ מול ליברטד הפרגוואית, במסגרת שמינית גמר גביע סודאמריקנה 2014, גביע שריבר זכתה בו לבסוף.
את השער הראשון שלו בליגת העל הארגנטינאית הבקיע בשוויון 2-2 נגד אוניון דה סנטה פה, ב-8 במרץ 2015.
עם ריבר זכה באליפות אחת (פינאל 2014), בקופה קמפאונאטו, בגביע סודאמריקנה (2014) בגביע רקופה סודאמריקנה - פעמיים (2015 ו-2016), בגביע ליברטדורס (2015), בגביע סורוגה בנק (2015) ובגביע ארגנטינה (2016).
בשנת 2017 חתם בזניט סנקט פטרבורג הרוסית למשך 4 שנים.
הוא שיחק לראשונה במדי זניט ב-16 ביולי 2017 במשחק נגד סק"א חברובסק בו שיחק 90 דקות בניצחון קבוצתו 2-0. הוא כבש לראשונה במסגרת משחק ליגה במחזור השני, במשחק שהתקיים באצטדיון קרסטובסקי נגד רובין קאזאן.
הוא הבקיע לראשונה 2 שערים במשחק נגד אורל במסגרת המחזור הרביעי של עונת 2018/2019. במחזור ה-23 של עונת 2018/2019 הוכתר לשחקן המצטיין של המחזור, אחרי שהבקיע 2 שערים ובישל שער נוסף, בניצחון קבוצתו 5:0 על אנז'י מחצ'קלה.
הוא גם הבקיע את שער השוויון במשחק המחזור ה-27 נגד אחמט גרוזני.
ב-26 באוגוסט 2020 נפצע במשחק נגד דינמו מוסקבה במחזור החמישי ונאלץ לעבור שיקום שנמשך חודש וחצי.
באוקטובר 2020, חזר למגרש במשחק המחזור ה-11 מול סוצ'י.
בדצמבר 2020 טען בריאיון לרדיו הארגנטינאי כי אינו מרוצה במקומו על המגרש מאחר שהוא רגיל לשחק כחלוץ מרכזי אך מאמן זניט סרגיי סמאק נטה להשתמש בו כקשר מרכזי דווקא.
ביולי 2021 עזב את זניט.
ביולי 2021 נודע שעבר לארצות הברית וחתם במועדון אוסטין מליגת MLS.
זאת לאחר שכבר שנה קודם לכן ניהל מגעים לעבור לשחק בליגה, במועדון אינטר מיאמי, אך המגעים לא הבשילו לכדי עסקה.
את שער הבכורה הבקיע במשחק העונה הסדירה ב־MLS, בניצחון קבוצתו על פורטלנד טימברס 3-1 בבית.
דריוסי הבקיע בדקה ה־29 את השער השלישי של קבוצתו.
ב-17 בינואר 2025 חזר דריוסי לאחר שבע שנים לריבר פלייט.
הוא שיחק בשורות נבחרת ארגנטינה בכדורגל עד גיל 20 וסייע לנבחרתו בזכייה אליפות דרום אמריקה לנוער בשנת 2015.
כדורגלן החודש בליגת העל הרוסית בכדורגל: נובמבר 2018
סבסטיאן אסטבנס (בספרדית: Sebastián Estevanez; נולד ב-4 בנובמבר 1970) הוא שחקן ארגנטינאי, בנו של המפיק אנריקה אסטבנס ואחיה של השחקנית סול אסטבנס.
סבסטיאן אסטבנז הוא בנו של המפיק אנריקה אסטבנז ואחיה של השחקנית סול אסטבנז.
בשנת 2004 התחתן עם הדוגמנית איוונה סאקוני.
בשנת 2007 נולדה בתו הבכורה פרצ'סקה ובשנת 2011 נולד בנו השני בנסיו בשנת 2015 נולד בנו השלישי ולנטין.
את הקריירה שלו החל בשנת 1996 כאשר שיחק בסדרה Gino בתפקיד רולו.
בשנת 1998 שיחק בטלנובלה La nocturna ("לילה") בתפקיד כריסטיאן.
בשנת 1999 שיחק בטלנובלה Como vos y yo ("את ואני") בתפקיד וילי.
בשנים 2000–2001 שיחק בטלנובלה Los Buscas De Siempre ("מחפשים תמיד") בתפקיד בטו סנטנה.
בשנת 2001 שיחק בסדרה PH propiedad horizontal ("דירות") בתפקיד חוליאן.
ב-2002 שיחק בטלנובלה Franco Buenaventura, el profe ("החופש של המורה בואנוונטורה") בתפקיד נצ'ו.
ב-2003 שיחק בטלנובלה Infieles ("הבוגד").
בשנת 2004 שיחק בסדרה Los pensionados ("הגמלאים") בתפקיד לוצ'ו.
בשנת 2005 שיחק בטלנובלה Amor en custodia (אהבה במעצר) בתפקיד ניקולס פצ'סקו.
בשנת 2006 שיחק בטלנובלה המקסיקנית Amor en custodia "(אהבה במעצר") בגרסה המקסיקנית בתפקיד מאורו מנדוסה.
בשנים 2006–2007 שיחק בטלנובלה La ley del amor ("חוק האהבה") בתפקיד לוקאס.
בשנת 2008 השתתף בקומדיה "כולם מוצאים את חואן" בתפקיד מיסמו.
בשנים 2009–2010 שיחק בטלנובלה Herencia de amor ("מורשת של האהבה") בתפקיד פרדו סוסה.
בשנת 2011 שיחק בטלנובלה Cuando Que vos me sonrisa ("שאת מחייכת אליי) בתפקיד מריטו.
בשנת 2012 שיחק בטלנובלה La dueña ("הבעלים") בתפקיד מרקוס גררו.
בשנים 2012–2013 כיכב בסדרה Dulce Amor ("אהבה מתוקה") לצד קרינה סמפיני, חואן דרטס, וסול אסטבנס בתפקיד מרקוס גררו.
בשנת 2014 כיכב בטלנובלה Camino el amor ("דרך לאהבה") לצד קרינה סמפיני.
בשנת 2015 שיחק בסדרה Fronteras ("גבולות) בתפקיד מרקוס גררו.
בשנת 2016 השתתף בתוכנית האירוח של סוסנה חימנס בתפקיד ג'יני המנורה/ג'ק והאפונים.
בשנת 2018 שיחק בסדרה Golpe al corazón (דופק הלב) בתפקיד רפאל טורו לצד אלאונורה וקסלר.
סבסטיאן פליפה חבייר פרננדז-גרסיה ארמסטו הוא שחקן קולנוע, טלוויזיה ותיאטרון בריטי.
ארמסטו הוא בנו של ההיסטוריון הבריטי פליפה פרננדס-ארמסטו .
ארמסטו גילם את דמותו של קרל החמישי, קיסר האימפריה הרומית הקדושה בסדרת הדרמה ההיסטורית "שושלת טיודור".
ב-2008 כיכב בסדרה של ITV "הארמון" בתפקיד הנסיך ג'ורג', אחיו חסר הדאגות של המלך.
עוד ב-2008 הופיע בתפקיד אדמונד ספרקלר במיני-סדרה "דוריט הקטנה" עיבוד לרומן באותו שם מאת צ'ארלס דיקנס.
ב-2011 שיחק ארמסטו בסרט "שודדי הקאריביים: זרמים זרים" בתפקיד פרננדו השישי, מלך ספרד.
בסרט הקולנוע "אנונימוס" של רולנד אמריך.
ארמסטו שיחק בהפקות תיאטרון בבריטניה בין השאר בשלושה מחזות בתיאטרון הלאומי ומחזה בתיאטרון רויאל קורט.
הוא כותב ומביים הצגות תיאטרון עם להקת Simple 8. הוא ביים ועיבד את "ילדי גן העדן" וזכה לשבחים.
עוד היה שותף ולכתיבה וביים מחזה המבוסס על סדרת התחריטים "The Four Stages of Cruelty" של ויליאם הוגארת, וגרסאות חדשות של "הקבינט של ד"ר קליגרי" ושל "מובי דיק".
סבסטיאן אנרי מריה גיום (בלוקסמבורגית: Sébastien Henri Marie Guillaume; נולד ב-16 באפריל 1992) הוא נסיך לוקסמבורג.
בנם החמישי של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג.
סבסטיאן נולד ב-16 באפריל 1992, תאריך בו נולד אביו 37 שנה קודם, בבית החולים הדוכסית הגדולה שרלוט שבלוקסמבורג סיטי.
הוא צעיר בניהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג.
אחיו הגדולים הם: גיום, פליקס, לואי ואלכסנדרה.
הוא למד בבית הספר לה רוזי שבשווייץ, בסאמר פילדס סקול שבבריטניה וב"בית הספר הבינלאומי של לוקסמבורג" (International School of Luxembourg), לפני שהחל ללמוד ב-Franciscan University of Steubenville באוהיו.
הוא נודע כשחקן רוגבי מצטיין בנבחרת האוניברסיטה.
בספטמבר 2016 הוא החל ללמוד באקדמיה הצבאית המלכותית בסנדהרסט, ובאוגוסט 2017 הוסמך כקצין.
בספטמבר של אותה שנה הושבע כקצין של צבא לוקסמבורג.
תארו הרשמי של הנסיך סבסטיאן הוא .
התואר "נסיך בורבון-פארמה" בוטל ב-1968 בידי סבו של סבסטיאן, ז'אן, הדוכס הגדול של לוקסמבורג, אולם חודש ב-1995.
סבסטיאן רומן טדי האלר הוא כדורגלן איבורי-צרפתי המשחק בעמדת החלוץ באוטרכט ובנבחרת חוף השנהב.
במהלך גביע העולם בכדורגל עד גיל 17 לשנת 2011 האלר הוחתם לחוזה המקצועי הראשון שלו במועדון הצרפתי אוסר, החוזה נחתם לשלוש שנים.
את הופעת הבכורה שלו רשם ב-27 ביולי 2012 במשחק הליגה נגד נים.
ב-24 בדצמבר 2014 הושאל האלר לאוטרכט מהליגה ההולנדית עד לתום העונה.
בסוף העונה החליטה אוטרכט להחתימו.
במהלך שהותו בקבוצה רשם 51 שערים ב-98 הופעות.
ב-15 במאי 2017 האלר חתם חוזה לארבע שנים בקבוצת איינטרכט פרנקפורט.
ב-17 ביולי 2019 חתם האלר לחמש שנים בווסטהאם יונייטד, והפך לרכש היקר בתולדות הקבוצה, ששילמה עליו 45 מיליון ליש"ט.
ב-8 בינואר 2021 חתם האלר לארבע וחצי שנים באייאקס עבור 22 מיליון אירו.
ב-14 בינואר כבש שער בכורה בניצחון קבוצתו 1–3 על טוונטה.
בהופעת הבכורה שלו בליגת האלופות ב-15 בספטמבר 2021 כבש האלר רביעייה בניצחון 1–5 על ספורטינג ליסבון והפך לשחקן הראשון מאז מרקו ואן באסטן, שעשה זאת עבור מילאן בבכורה שלו ב-1992. באותה עונה היה האלר לשני בהיסטוריה אשר כובש בכל ששת משחקי שלב הבתים בליגת האלופות, כשלפניו עשה זאת כריסטיאנו רונאלדו.
עוד באותה העונה כבש שער וגם הוסיף שער עצמי בשמינית הגמר נגד בנפיקה ליסבון.
באותה העונה גם סיים כמלך השערים בליגה ההולנדית עם 21 שערים.
ב-22 ביוני 2022 חתם האלר בבורוסיה דורטמונד ל-5 שנים.
תמורת העברתו שילמה הקבוצה לאייאקס 35 מיליון אירו.
ב-30 באוגוסט 2024 הושאל האלר ללגאנס הספרדית לעונה אחת.
ב-9 בינואר 2025 הושאל האלר לאוטרכט מליגת העל ההולנדית בה שיחק בעבר.
ב-18 באוגוסט חתם בה רשמית.
ב-12 בנובמבר 2020 ערך האלר את הופעת הבכורה שלו בנבחרת חוף השנהב, בניצחון 2-1 על נבחרת מדגסקר במסגרת מוקדמות גביע אפריקה לאומות 2021. במשחק זה הבקיע את שער הבכורה שלו בנבחרת.
נכלל בסגל נבחרת חוף השנהב לטורניר גביע אפריקה לאומות 2021, וערך ארבע הופעות בטורניר.
ב-19 ביולי 2022, לאחר שהתלונן על חולשה באימון, אובחן עם גידול באשכים.
ב-10 בינואר 2023, לאחר כחצי שנה של ניתוחים וטיפולים בכימותרפיה, חזר האלר לבורוסיה דורטמונד ואף רשם דקות משחק ראשונות במשחק הידידות מול פורטונה דיסלדורף בו ניצחה קבוצתו בתוצאה 5-1.
שער החודש בפרמיירליג: דצמבר 2020
נבחרת החודש בליגה ההולנדית: פברואר 2022, מרץ 2022
מלך השערים בליגה ההולנדית: 2021/22 (21 שערים)
סבסטיאן דניס דה סוזה הוא שחקן קולנוע, טלוויזיה ותיאטרון אנגלי.
דה סוזה הוא השני מבין שני בניהם של אלינור קלי וכריס דה סוזה, מפיק אופרה.
הוא למד במכינות בבית ברוקהרסט ובבית מרלסטון.
הוא גדל בבוקספורד, ברקשייר, הוא הוקסם מתיאטרון, מוזיקה וכתיבה עוד מילדות.
יש לו אח גדול בשם טריסטן.
דה סוזה זכה בפרס המוזיקה בבית הספר סנט אדוארד כפסנתרן, נגן קלרינט וזמר.
במרכז אומנויות נורת' וול ביצע דה סוזה תפקידים ראשיים בהפקות בית הספר בין היתר ב"חלום ליל קיץ", "תקוות גדולות" ו"הנרי החמישי" בתפקיד הנרי, הוא התחנך בפנימייה בברוקהרסט בברקשייר ובבית הספר סנט אדוארד, אוקספורד.
בזמן לימודיו בבית הספר הוא השתתף בסדנאות המשחק בתיאטרון ווטרמיל, ליד ניוברי.
מאז 2010 הוא חבר בתיאטרון הנוער הלאומי.
לאחר הופעה קצרה בסדרת הסרטים התיעודיים של ניק רוס "האמת על פשע", דה סוזה לוהק לסדרת הטלוויזיה "סקינס".
בשנת 2012 הוא לוהק לסדרת הדרמה ההיסטורית "הבורג'ס", שיצר ניל ג'ורדן עבור רשת הטלוויזיה האמריקאית שואוטיים וצולמה באולפני קורדה, ליד בודפשט.
בהיותו בהונגריה הוא הפיק עם הצלם בנג'מין לבוס את הסרט "בעולמה של אוולין", סרט קונספט קצר על משל המערה של אפלטון בכיכובה של אבלין ברוכו.
תפקיד המסך הגדול הראשון של דה סוזה היה בסרט המתח "פלסטיק" של הבמאי ג'וליאן גילבי.
ככותב תסריט, ערך את הופעת הבכורה הקולנועית שלו בסרט" "Kids in Love", סרט שהפיקו אולפני אילינג ודה סוזה שיחק בו בתפקיד ראשי.
בשנת 2014 הוא לוהק לתפקיד הראשי בסדרת הטלוויזיה "Recovery Road", ששודרה לעונה אחת בשנת 2016.
בנוסף לקריירת המשחק שלו, דה סוזה הוא זמר ומוזיקאי.
דה סוזה הוא גם מפיק.
בשנת 2013 הוא הקים יחד עם השחקן ויל פולטר את חברת הפקת הטלוויזיה והסרטים "Good Soil".
בשנה שלאחר מכן הוא הקים מותג משלו בשם "דה סוזה" שמטרתו לסייע לתסריטאים, מפיקים או יוצרי סרטים צעירים לפתח את התסריטים שלהם.
בשנת 2023 שיחק בסרט משחק הוגן ששודר לראשונה בשירות הזרמת התוכן, נטפליקס בספטמבר אותה שנה.
דה סוזה מעביר ביחד עם משפחתו קורסי דרמה לגילאי 9 עד 16 במרכז ביתי לדרמה ואמנות מוזיקלית.
בשנת 2013 הוא הפך לפטרון של הקרן לחינוך של תיאטרון גלוב, המפעילה פרויקטים דרמטיים לבתי ספר ברחבי הארץ, בעיקר הפקות מחזות של שייקספיר.
שנה סר תפקיד הערות 2014 פלסטיק רפא 2016 Kids in Love מיילו גם תסריטאי 2018 אופליה אדמונד 2020 פיקסי גארת'2023משחק הוגן רורי2025הרשימה של החיים (אנ')גארטTBALapwingרומיThe Queen of Fashionסטפן ברטלטMary's Monsterביירון
שנה מחזה תפקיד הערות 2007 חלום ליל קיץ פוק מרכז האמנויות נורת' וול תקוות גדולות פיפ מרכז האמנויות נורת' וול 2008 טוֹב מוריס מרכז האמנויות נורת' וול 2009 הנרי החמישי הנרי מרכז האמנויות נורת' וול 2015 The Read Through תיאטרון קריטריון
סבסטיאן גריסבק הוא כדורגלן גרמני המשחק בעמדת הקשר האחורי בסטארט מליגת המשנה הנורווגית.
בשנים 2010–2013 שיחק גריסבק באולם 1846, שנעה בין הליגה הרביעית לליגה החמישית בגרמניה.
היידנהיים מהליגה הגרמנית השלישית, ובתום העונה העפיל עימה לבונדסליגה השנייה.
היידנהיים, עבר גריסבק לאוניון ברלין, והיה חלק מעונה מוצלחת של הקבוצה, שסיימה במקום השביעי בטבלה.
בסוף אוגוסט 2021 עבר לגרויטר פירט, העולה הטרייה לבונדסליגה.
בעונת הבכורה שלו בקבוצה, 2021/22, נשר גריסבק עם גרויטר פירט לבונדסליגה השנייה.
בעונת 2022/23 סיימו גריסבק וגרויטר פירט במקום ה-12 בבונדסליגה השנייה.
בקיץ 2023 עבר גריסבק לאיינטרכט בראונשווייג מהבונדסליגה השנייה.
גריסבק ערך 23 הופעות בעונת 2023/24 במדי בראונשווייג, וסיים עם הקבוצה בתחתית הטבלה, אך נשאר עמה בליגה.
בקיץ 2024, לאחר עונה אחת בבראונשווייג, עבר גריסבק לליגת המשנה הנורווגית, כשחתם בסטארט.
סבסטיאן בורנאוו (בהולנדית: Sebastiaan Bornauw; נולד ב-22 במרץ 1999 בוומל שבבלגיה) הוא כדורגלן בלגי המשחק בעמדת הבלם בקבוצת לידס יונייטד מהפרמייר ליג ובנבחרת בלגיה.
בורנאוו גדל במחלקת הנוער של אנדרלכט.
ב-28 ביולי 2018 ערך את הופעת הבכורה שלו בקבוצה הבוגרת של המועדון, בניצחון 4-1 על קורטרייק במסגרת המחזור הראשון בליגת העל הבלגית לעונת .
ב-27 בדצמבר הבקיע את שער הבכורה שלו בנבחרת, בניצחון 3-0 על בוורן במסגרת המחזור ה-21 בליגה.
הוא ערך 24 הופעות ליגה במועדון, בהן הבקיע שער אחד.
ב-6 באוגוסט 2019 חתם בורנאוו על חוזה לחמש שנים בפ.צ.
ב-23 באוגוסט ערך את הופעת הבכורה שלו במועדון, בהפסד 3-1 לבורוסיה דורטמונד במסגרת המחזור השני בליגה לעונת 2019/2020. ב-20 באוקטובר הבקיע את שער הבכורה שלו במועדון, בניצחון 3-0 על פאדרבורן 07 במסגרת המחזור השמיני בליגה.
הוא שיחק במועדון במשך שתי עונות, בהן ערך 52 הופעות ליגה והבקיע שבעה שערים.
ב-16 ביולי 2021 חתם בורנאוו על חוזה לחמש שנים בוולפסבורג מהבונדסליגה.
ב-1 ביולי 2025 בורנאוו חתם בלידס יונייטד מהפרמייר ליג על חוזה לארבע שנים עבור סכום של 5,100,000 ליש"ט.
ב-8 באוקטובר 2020 ערך בורנאוו את הופעת הבכורה שלו בנבחרת בלגיה, בתיקו 1-1 נגד נבחרת חוף השנהב במשחק ידידות.
סבנטין (בקוריאנית: 세븐틴) היא להקת בנים דרום קוריאנית שהוקמה על ידי חברת פלדיס אנטרטיינמנט, הלהקה מורכבת מ-13 חברים.
סבנטין נחשבת ללהקת איידולים "עצמאית", כאשר חברי הלהקה מעורבים בכתיבת שירים, בהפקה, בכוריאוגרפיה ובהיבטים נוספים של המוזיקה וההופעות שלהם.
הלהקה ערכה את הופעת הבכורה שלה ב־26 במאי 2015 עם המיני־אלבום , שהפך לאלבום הקיי־פופ ששהה הכי הרבה זמן במצעדים בארצות הברית באותה שנה, וכן לאלבום הבכורה היחיד שנכנס לרשימת "10 אלבומי הקיי־פופ הטובים של 2015" של בילבורד.
הם מופיעים כלהקה אחת ומחולקים לשלוש יחידות: יחידת ההיפ־הופ, יחידת הווקאל ו־יחידת הפרפורמנס, שלכל אחת תחום התמחות שונה.
בנוסף, הם הקימו חמישה תת־הרכבים: BSS, JxW, HxW, CxM ו־DxS.
החל משנת 2013, סבנטין הופיעו בשידורים חיים של סדרה בשם Seventeen TV בפלטפורמת הסטרימינג המקוונת UStream.
התוכנית שודרה לאורך מספר עונות, שבהן הוצגו המתאמנים ונראו מתרגלים לקראת הופעות, כאשר חלק מהעונות הסתיימו בקונצרטים בשם Like Seventeen.
בסמוך להופעת הבכורה שלהם, סבנטין השתתפו בתוכנית הריאליטי Seventeen Project: Big Debut Plan בערוץ MBC ששודרה בין 2 ל־26 במאי 2015, ותיעדה את ההכנות האחרונות של הלהקה לקראת הדביוט.
הופעת הבכורה הרשמית של סבנטין התקיימה בסיום התוכנית Seventeen Project: Big Debut Plan, עם מופע השקה לייב ששודר ב־MBC ב־26 במאי.
שלושה ימים לאחר מכן הם הוציאו לאור את המיני אלבום הראשון שלהם .
המיני-אלבום הפך לאלבום הקיי־פופ ששהה במשך הזמן הארוך ביותר במצעדים בארצות הברית באותה שנה, והיה גם אלבום הבכורה היחיד שנכלל ברשימת "10 אלבומי הקיי־פופ הטובים של 2015" של מגזין בילבורד.
באפריל 2016 הם הוציאו את אלבום הבכורה שלהם בקוריאנית, Love & Letter, שהגיע למקום הראשון בקוריאה הדרומית.
ביולי הם הוציאו מהדורה מחודשת לאלבום בשם Love & Letter Repackage Album.
בדצמבר הם הוציאו את המיני אלבום השלישי שלהם, Going Seventeen.
במאי 2017 הם הוציאו את המיני אלבום הרביעי שלהם, Al1. בנובמבר הם הוציאו את האלבום השני שלהם, Teen, Age שהיה לאלבום השני שלהם שהגיע לצמרת המצעד בקוריאה הדרומית.
בפברואר 2018 הם הוציאו גרסה מחודשת לאלבומם השני בשם Special Album 'Director's Cut.
במאי הם הוציאו לאור את המיני אלבום הראשון שלהם בשפה היפנית, We Make You.
ביולי הם הוציאו את המיני אלבום החמישי שלהם, "You Make My Day".
בינואר 2019 הם הוציאו את המיני אלבום השישי שלהם, You Made My Dawn.
בספטמבר הם הוציאו את אלבום האולפן השלישי שלהם, An Ode, והיה לאלבום השלישי שלהם שהגיע לצמרת המצעד בקוריאה הדרומית.
ביוני 2020 הם הוציאו את המיני אלבום השביעי שלהם, Heng:garæ, מתוכו פורסם "Left & Right" כסינגל המוביל.
בספטמבר הם הוציאו את המיני אלבום השני שלהם בשפה היפנית, 24H.
באוקטובר הם הוציאו מיני אלבום מיוחד בשם Semicolon.
ביוני 2021 הם הוציאו את המיני אלבום השמיני שלהם, Your Choice.
באוקטובר הם הוציאו את המיני אלבום התשיעי שלהם, Attacca.
במאי 2022 הם הוציאו את אלבום האולפן הרביעי שלהם, Face the Sun.
הוא האלבום הראשון שלהם שנכנס למצעד הבילבורד 200 והגיע למקום השביעי במצעד.
בנוסף, הגיע האלבום לראש המצעד בקוריאה הדרומית והיה לאלבומם הרביעי שהגיע להישג זה.
ביולי הם הוציאו גרסה מחודשת לאלבום בשם Sector 17. בנובמבר הם הוציאו את המיני אלבום השלישי שלהם בשפה היפנית, Dream.
ב-31 במרץ 2023, סבנטין הודיעו שהם יוציאו את המיני-אלבום העשירי שלהם, FML ב-24 באפריל.
המיני-אלבום הוזמן ב-4.6 מיליון הזמנות מוקדמות, והפך לאלבום הקיי-פופ עם הכי הרבה הזמנות מוקדמות באותו זמן.
סבנטין ערכו הופעה בת יומיים, בשם "Follow" בסיאול, Gocheok Sky Dome.
ב-8 בנובמבר 2024 הלהקה קיבלה תעודת הוקרה מעיריית לוס אנג'לס על "תרומתה למוזיקה".
ב-21 באפריל 2025 הלהקה הודיעה על מועד יציאת אלבום האולפן החמישי שלה בשם Happy Burstday שיצא ב-26 במאי 2025.
השם סבנטין (באנגלית Seventeen, שבע עשרה) נגזר מהביטוי "13 חברים + 3 יחידות + קבוצה אחת", המייצג את האופן שבו 13 החברים מחולקים לשלוש יחידות שונות ומתחברים לקבוצה אחת מגובשת.
סבסטיאן לוקאס גורקה הוא חוקר אקדמי ויועץ ביטחוני אמריקאי-הונגרי, אשר שימש כיועץ ללוחמה בטרור בתקופת כהונתו הראשונה של נשיא ארצות הברית דונלד טראמפ.
סבסטיאן גורקה נולד להורים הונגרים בלונדון בשנת 1970. בתחילת שנות ה-90 עבר עם משפחתו לפילישצ'אבה, עיירה קטנה בהונגריה.
בשנת 1996 נישא לאשתו, קתרין, בהונגריה, והם היגרו לארצות הברית.
יחד הם הקימו מספר קבוצות חשיבה וכתבו מאמרים בתחום המאבק בטרור.
ב-2006 ניהל גורקה קמפיין לבחירות לראשות עיריית פילישצ'אבה, אך הפסיד בהפרש של פחות מ-40 קולות.
לאחר מכן, ניסה להקים מפלגה פוליטית קשורה לתנועת הימין הקיצוני ההונגרי.
במהלך תקופה זו קיבל תואר דוקטור לפוליטיקה מאוניברסיטת קורווינוס בבודפשט, ועבד כמומחה לביטחון לאומי, בהתמקדות בקיצוניות אסלאמיסטית.
בין השנים 2011 ל-2013 שימש גורקה כפרופסור אורח באוניברסיטת ג'ורג'טאון, שם לימד בעיקר נושאים בתחום הביטחון הלאומי.
ב-2015 ייעץ למדיניות למתמודד לנשיאות דונלד טראמפ.
בינואר 2017 מינה טראמפ את גורקה לסגן עוזר לנשיא ויועץ ללוחמה בטרור במועצה לביטחון לאומי של הבית הלבן.